દિવાળીના પર્વ દરમિયાન તસ્કરોએ મચાવેલા તરખાટમાં પોલીસની કામગીરી પર અનેક સવાલો ઊભા થયા છે. બે દિવસ પહેલાં દિવાળીના તહેવારો દરમિયાન સલામતી માટે પોલીસ કમિશનર એ.કે.સિંધે ક્રાઇમ બ્રાંચના વડા જે.કે.ભટ્ટ, સેક્ટર ૧ના જોઇન્ટ કમિશનર ઓફ પોલીસ કે.એલ.રાવ, અને સેક્ટર ૨ના એડિશનલ સી.પી. અશોક યાદવ સાથે મળી ચોરી, ઘરફોડ, ચેઇનસ્નેચિંગ, લૂંટ જેવા ગંભીર પ્રકારના ગુનાને રોકવા માટે બહુપાંખિયો વ્યૂહ રચ્યો હતો. ચોરી, ઉઠાંતરી જેવી ઘટનામાં એલર્ટ રહેવા માટે રસ્તાઓ પર મિની ચેક પોઇન્ટ બનાવ્યા હતા. ત્યારે ક્રાઇમ બ્રાંચની ટીમે, પોલીસ સ્ટેશનના સર્વેલન્સ સ્ટાફે ગુનાહિત કૃત્ય આચરતા લોકો પર વોચ રાખવાની કામગીરી તેમજ ફુટ પેટ્રોિલંગનું આયોજન કર્યું હતું. પોલીસની જબરજસ્ત વ્યૂહરચના ગોઠવી હોવા છતાંય તસ્કરો લાખો રૂપિયાની ચોરી કરી ગયા